योग कक्षाओं का किया निरीक्षण
बारां| पतंजलियोगपीठ हरिद्वार से राजस्थान प्रवास पर आए राज्य योग निरीक्षक भागीरथ पुरुषार्थी ने योग कक्षाओं का भ्रमण किया। इस दौरान योग निरीक्षक ने नलका मेलखेड़ी, मेलखेड़ी, समसपुर, रानीहेड़ा, लिसाड़िया, बडा, मेलखेड़ी छापर, हिंदू व्यायामशाला आदि क्षेत्रों का भ्रमण किया। पुरुषार्थी ने कहा कि योग कक्षाओं को नियमित बनाने के साथ-साथ इनमें योग साधकों की संख्या में वृद्धि की जाए, ताकि अधिक से अधिक संख्या में लोगों को योग से लाभ प्राप्त हो। योग निरीक्षक ने कम से कम 100 निशुल्क योग कक्षाएं नियमित रूप से चलाने का निर्देश दिया। इसी दौरान जिला योग प्रचारक महावीर गोठवाल ने बताया कि दूरांचल ग्रामीण क्षेत्रों में योग के प्रति लोगों में उत्साह है। इस दौरान ललितेश नागर, गिरधारी नागर, शंभूदयाल, प्रेमनारायण, राजेंदर सिंह यादव, अमर सिंह, ओम प्रकाश गौड़ आदि ने सम्मान किया।
इधर,मानसिक विमंदित पुनर्वास गृह के भी देखे हालात: बालकल्याण समिति सदस्य मदनमोहन सिंह सिसोदिया, महेश कुमार सेन सीमा शर्मा ने मानसिक विमंदित पुनर्वास गृह का निरीक्षण किया। इस दौरान 23 बालक उपस्थित मिले। वहीं गृह में रह रहे गुमशुदा विमंदित बालक सोनू (12) के लिए प्रस्ताव लिया कि जानकारी करके उसको माता-पिता से मिलवाया जाए।
hin_Deva hin_Deva hin_Deva